<classify> Kamati hiyo ilikaa kwa siku tatu kupitia sifa za wagombea 74 waliochukua fomu za kuwania nafasi mbalimbali za uongozi katika uchaguzi utakaofanyika Dodoma. Kati yao, 58 waliochukua fomu walioomba nafasi ya Ujumbe wa Kamati ya Utendaji, 10 urais na sita umakamu wa rais wa TFF.Majina hayo yatangazwa huku baadhi ya wagombea nafasi hizo wakiwa wametishia patachimbika kama majina yao yatakatwa. Wakati wadau na mashabiki wa soka wakisubiri kujua wagombea waliopitishwa, TFF imetangaza majina ya wagombea wanawake waliopitishwa kuwania nafasi mbalimbali katika uchaguzi mkuu wa Chama cha Soka la Wanawake TWFA utakaofanyika Julai 8, mwaka huu.Mwenyekiti wa Kamati ya Uchaguzi ya TWFA, Wakili George Mushumba aliongoza kikao cha kamati hiyo kupitia majina ya waliogombea nafasi mbalimbali. Baada ya kikao aliwataja waliopitishwa kuwa ni Amina Karuma Nafasi ya Uenyekiti, Rose Kissiwa Makamu Mwenyekiti, Somoe Ngitu Katibu na Theresia Mungongo Katibu Msaidizi .Uweka Hazina unawaniwa na Hilda Masanche na Ujumbe wa Mkutano Mkuu TFF ni Salma Wajesso na Zena Chande. Ujumbe Kamati ya Utendaji TWFA ni Triphonia Temba, Jasmine Badar, Chichi Mwidege na Mwamvita Kiyogomo.Msumba alisema kesho na keshokutwa watapokea pingamizi saa 4:00 asubuhi hadi saa 10:00 jioni katika ofisi za TFF. Juni 28, 2017 watapitia pingamizi hizo. Alisema, wagombea watafanya kampeni na Julai 08, 2017 uchaguzi mkuu utafanyika.  <topic>: MICHEZO 